# HD 172051

HD 172051 (HR 6998) és un estel de magnitud aparent +5,87 a la constel·lació del Sagitari, situada a l'oest de ξ Sagittarii, al nord de φ Sagittarii i Nunki (σ Sagittarii), i al nord-est de Kaus Borealis (λ Sagittarii). S'hi troba a 42,3 anys llum del sistema solar.
HD 172051 és una nana groga amb característiques similars a les del Sol. Té tipus espectral G6V i una temperatura superficial de 5.600 K, uns 180 K més freda que el Sol. Llueix amb una lluminositat equivalent al 68% de la lluminositat solar. El seu radi és un 10% més petit que el del Sol i la seva massa és de 0,87 masses solars. Hom pensa que és un estel antic amb una edat estimada de 8.800 milions d'anys. No s'ha detectat excés en l'infraroig ni a 24 μm ni a 70 μm, la qual cosa en principi descarta la presència d'un disc de pols al seu al voltant.
HD 172051 té una metal·licitat inferior a la del Sol, equivalent al 60% de la mateixa ([M/H] = -0,22). Aquest empobriment s'observa en tots els elements avaluats, tals com ferro, sodi, silici, titani i níquel, sent més palès en el cas del manganès ([Mn/H] = -0,31). Així mateix, mostra una relació oxigen/hidrogen inferior a la solar.
A la fi de 2003, els astrònoms que treballen en el Projecte Darwin de l'Agència Espacial Europea van anunciar que havien seleccionat a HD 172051 com el principal objectiu dins d'un grup d'estels propers que s'assemblen al Sol i que poden albergar algun tipus de vida terrestre. Utilitzant la tècnica de interferometría d'anul·lació s'intentaran descobrir planetes tènues. Si es troba un planeta terrestre dins de la zona d'habitabilitat, l'anàlisi de la pròpia llum del planeta servirà per detectar la possible presència d'aigua, oxigen i diòxid de carboni en la seva atmosfera.

## Enllaços externs

* Planet hunters target nearby star (BBC News)

## Referències

* ↑ Christopher J. Corbally «Contributions to the Nearby Stars (NStars) Project: Spectroscopy of Stars Earlier than M0 within 40 pc--The Southern Sample» (en anglès). Astronomical Journal, 1, 02-06-2006, pàg. 161–170. DOI: 10.1086/504637.
* 1 2 3 4 5 6 7 Afirmat a: Gaia Data Release 2. Llengua del terme, de l'obra o del nom: anglès. Data de publicació: 25 abril 2018.
* ↑ Ulrich Bastian «catàleg Tycho-2». Astronomy and Astrophysics, 3-2000, pàg. L27-L30.
* 1 2 3 «Lithium abundances in nearby FGK dwarf and subgiant stars: internal destruction, galactic chemical evolution, and exoplanets» (en anglès). Astrophysical Journal, 1, 13-08-2012, pàg. 46. DOI: 10.1088/0004-637X/756/1/46.
* ↑ «Ca II HK emission in rapidly rotating stars» (en anglès). Astronomy and Astrophysics, 3, 1-2009, pàg. 1099–1107. DOI: 10.1051/0004-6361:200810377.
* 1 2 LTT 2547 -- High proper-motion Star (SIMBAD)
* 1 2 HD 172051 (Solstation)
* 1 2 Gray, R. O.; Corbally, C. J.; Garrison, R. F.; McFadden, M. T.; Bubar, E. J.; McGahee, C. E.; O'Donoghue, A. A.; Knox, E. R. «Contributions to the Nearby Stars (NStars) Project: Spectroscopy of Stars Earlier than M0 within 40 pc-The Southern Sample». The Astrophysical Journal, 132, 1, 2006. pp. 161-170 (Tabla consultada en CDS).
* 1 2 Valenti, Jeff A.; Fischer, Debra A. «Spectroscopic Properties of Cool Stars (SPOCS). I. 1040 F, G, and K Dwarfs from Keck, Lick, and AAT Planet Search Programs». The Astrophysical Journal Supplement Series, 159, 1, 2005. pp. 141-166.
* ↑ Takeda, Genya; Ford, Eric B.; Sills, Alison; Rasio, Frederic A.; Fischer, Debra A.; Valenti, Jeff A. «Structure and Evolution of Nearby Stars with Planets. II. Physical Properties of ~1000 Cool Stars from the SPOCS Catalog». The Astrophysical Journal Supplement Series, 168, 2, 2007. pp. 297-318.
* ↑ Kóspál, Ágnes; Ardila, David R.; Moór, Attila; Ábrahám, Péter «On the Relationship Between Debris Disks and Planets». The Astrophysical Journal Letters, 700, 2, 2009. pp. L73-L77.
* ↑ Feltzing, S.; Fohlman, M.; Bensby, T. «Manganese trends in a sample of thin and thick disk stars. The origin of Mn». Astronomy and Astrophysics, 467, 2, 2007. pp. 665-677.
* ↑ Bensby, T.; Feltzing, S.; Lundström, I. «α-, r-, and s-process element trends in the Galactic thin and thick disks». The Astrophysical Journal Supplement Series, 168, 2, 2007. pp. 297-318.